याज्ञवल्क्यस्मृतिः/व्यवहाराध्यायः/स्त्रीसंग्रहणप्रकरणम्
<table>		
		
<td><p>		
	पुमान्संग्रहणे ग्राह्यः केशाकेशि परस्त्रिया   ।सद्यो वा कामजैश्चिह्नैः प्रतिपत्तौ द्वयोस्तथा   । । २.२८३  । ।	</p>
<td><p>		
	नीवीस्तनप्रावरण सक्थिकेशावमर्शनम्  ।अदेशकालसंभाषं सहैकासनं एव च   । । २.२८४  । ।	</p>
<td><p>		
	स्त्री निषेधे शतं दद्याद्द्विशतं तु दमं पुमान्  ।प्रतिषेधे तयोर्दण्डो यथा संग्रहणे तथा   । । २.२८५  । ।	</p>
<td><p>		
	सजातावुत्तमो दण्ड आनुलोम्ये तु मध्यमः   ।प्रातिलोम्ये वधः पुंसो नार्याः कर्णादिकर्तनम्  । । २.२८६  । ।	</p>
<td><p>		
	अलंकृतां हरन्कन्यां उत्तमं ह्यन्यथाधमम्  ।दण्डं दद्यात्सवर्णासु प्रातिलोम्ये वधः स्मृतः   । । २.२८७  । ।	</p>
<td><p>		
	सकामास्वनुलोमासु न दोषस्त्वन्यथा दमः   ।दूषणे तु करच्छेद उत्तमायां वधस्तथा   । । २.२८८  । ।	</p>
<td><p>		
	शतं स्त्रीदूषणे दद्याद्द्वे तु मिथ्याभिशंसने   ।पशून्गच्छन्शतं दाप्यो हीनां स्त्रीं गां च मध्यमम्  । । २.२८९  । ।	</p>
<td><p>		
	अवरुद्धासु दासीसु भुजिष्यासु तथैव च   ।गम्यास्वपि पुमान्दाप्यः पञ्चाशत्पणिकं दमम्  । । २.२९०  । ।	</p>
<td><p>		
	प्रसह्य दास्यभिगमे दण्डो दशपणः स्मृतः   ।बहूनां यद्यकामासौ चतुर्विंशतिकः पृथक्  । । २.२९१  । ।	</p>
<td><p>		
	गृहीतवेतना वेश्या नेच्छन्ती द्विगुणं वहेत् ।अगृहीते समं दाप्यः पुमानप्येवं एव हि   । । २.२९२  । ।	</p>
<td><p>		
	अयोनौ गच्छतो योषां पुरुषं वाभिमेहतः   ।चतुर्विंशतिको दण्डस्तथा प्रव्रजितागमे   । । २.२९३  । ।	</p>
<td><p>		
	अन्त्याभिगमने त्वङ्क्यः कुबन्धेन प्रवासयेत् ।शूद्रस्तथान्त्य एव स्यादन्त्यस्यार्यागमे वधः   । । २.२९४  । ।	</p>
</table>